
RAPORT DE SPECIALITATE

[bookmark: _heading=h.gjdgxs]privind desemnarea reprezentanților din partea Consiliului Local al Municipiului Timişoara în Comisia pentru evaluarea şi asigurarea calităţii educaţiei în unităţile de învățământ preuniversitar de pe raza Municipiului Timişoara, pentru anul şcolar 2023 -2024

	Având în vedere Referatul de aprobare nr. ASEMT2023-2435/11.09.2023 al Primarului Municipiului Timişoara şi Proiectul de hotărâre privind desemnarea reprezentanților din partea Consiliului Local al Municipiului Timişoara în Comisia pentru evaluarea şi asigurarea calităţii educaţiei în unităţile de învăţământ preuniversitar de stat de pe raza Municipiului Timişoara, pentru anul şcolar 2023 -2024,
	Facem următoarele precizări:
	Conform prevederilor art. 234 din Legea învățământului preuniversitar nr. 198/04.07.2023, capitolul III – Asigurarea internă a calității,
”(1) Directorul şi consiliul de administraţie ai unităţii de învăţământ sau, după caz, ai unităţii de educaţie extraşcolară sunt direct responsabili de calitatea educaţiei furnizate.
(2) La nivelul fiecărei unităţi de învăţământ preuniversitar din România funcţionează Comisia pentru evaluarea şi asigurarea calităţii educaţiei, în conformitate cu prevederile unei proceduri aprobate prin ordin al ministrului educaţiei.
(3) Regulamentul de organizare şi funcţionare a comisiei, precum şi strategia acesteia se elaborează şi se aprobă de consiliul de administraţie al unităţii de învăţământ, după consultarea consiliului profesoral, a consiliului şcolar al elevilor şi a structurilor asociative ale părinţilor.
(4) Conducerea operativă a comisiei este asigurată de conducătorul organizaţiei sau de un coordonator desemnat de acesta.
5) Componenţa Comisiei pentru evaluarea şi asigurarea calităţii educaţiei în unităţile din învăţământul preuniversitar cuprinde:
a) 1-3 reprezentanţi ai corpului profesoral, aleşi prin vot secret de consiliul profesoral;
b) un reprezentant al sindicatului reprezentativ, desemnat de acesta;
c) un reprezentant al părinţilor, în cazul învăţământului preşcolar, primar, gimnazial sau liceal;
d) un reprezentant al elevilor, în cazul învăţământului liceal şi postliceal;
e) un reprezentant al consiliului local;
f) un reprezentant al minorităţilor naţionale, după caz, provenind din corpul profesoral, reprezentanţii părinţilor sau ai elevilor.
(6) Pentru orice organizaţie furnizoare de educaţie, alta decât o unitate de învăţământ, Comisia pentru evaluarea şi asigurarea calităţii educaţiei cuprinde următoarele categorii:
a) 1-3 reprezentanţi ai furnizorului;
b) 1-3 reprezentanţi ai beneficiarilor direcţi;
c) 1-3 reprezentanţi ai angajatorilor.
	Potrivit art.234 (7) ale aceluiaşi act normativ, atribuţiile comisiei pentru evaluarea şi asigurarea calităţii educaţiei sunt:
”a) coordonează aplicarea procedurilor şi activităţilor de evaluare şi asigurare a calităţii, aprobate de conducerea organizaţiei furnizoare de educaţie, conform domeniilor prevăzute la art. 233 alin. (7);
b) elaborează anual un raport de evaluare internă privind calitatea educaţiei în organizaţia respectivă. Raportul este adus la cunoştinţă tuturor beneficiarilor prin afişare sau publicare;
c) elaborează o strategie care cuprinde cel puţin următoarele direcţii: rezultatele învăţării, reducerea analfabetismului funcţional, reducerea absenteismului, abandonului şcolar şi părăsirii timpurii a şcolii, precum şi promovarea excelenţei;
d) formulează propuneri de îmbunătăţire a calităţii educaţiei.”
	Prin Hotărârea Consiliului Local al Municipiului Timişoara nr. 106/21.03.2023 a fost aprobată organizarea şi funcţionarea reţelei şcolare a unităţilor de învăţământ preuniversitar de pe raza  Municipiului Timişoara pentru anul şcolar 2023 -2024.
	În aceste condiții se impune desemnarea reprezentanților Consiliului Local al Municipiului Timişoara în Comisia pentru evaluarea şi asigurarea calităţii educaţiei, în următoarele unități de învățământ de pe raza Municipiului Timişoara, cuprinse în rețeaua şcolară pentru anul școlar 2023-2024:
	- Anexa nr.1 - Unități de învăţământ de stat acreditate și autorizate de pe raza Municipiului Timişoara;
	- Anexa nr.2 - Unități de învăţământ particulare acreditate și autorizate de pe raza Municipiului Timişoara;
	- Anexa nr.3 - Unități de învăţământ pentru activităţi extraşcolare, centrele de excelenţă şi cluburile sportive şcolare de pe raza Municipiul Timişoara.
	Având în vedere prevederile legale expuse în prezentul raport, apreciem că proiectul de hotărâre privind desemnarea reprezentanților din partea Consiliului Local al Municipiului Timişoara în Comisia pentru evaluarea şi asigurarea calităţii educaţiei în unităţile de învăţământ preuniversitar de stat de pe raza Municipiului Timişoara pentru anul şcolar 2023 -2024, îndeplineşte condiţiile pentru a fi supus dezbaterii şi aprobării Consiliului Local al Municipiului Timişoara.

